Capcanele din strazile si trotuarele noastre, pe care noi am invatat sa le ocolim cat de cat, le vin de hac turistilor care nu se asteapta sa ramana fara asfalt sub picioare.

I s-a intamplat aseara unei turiste din Franta care a cazut intr-un canal, din centrul Aradului, descoperit de cateva saptamani. Femeia, care era insotita de doi copii mici, a ajuns la spital, pentru ca s-a ales cu rani la glezna si la piept.

Canalul fara capac se afla in centrul Aradului, Piata Avram Iancu, pe un trotuar, in fata unui restaurant. Desi pericolul e evident, mai ales seara, cand vizibilitatea e redusa, autoritatile nu s-au grabit sa elimine aceasta capcana din trotuar. Aseara, turista din Franta se plimba in zona impreuna cu cei doi copii, de cativa ani.

Femeia nu a observat gaura din asfalt si a cazut in canalul adanc de un metru. Martorii au scos-o de acolo, iar o ambulanta a transportat-o la Spitalul judetean. Medicii spun ca a suferit un traumatism toracic si o contuzie la glezna.

Nu a fost nevoie sa ramana internata si dupa cateva ore a plecat din spital. Tanara nu s-a hotarat deocamdata daca se va plange autoritatilor pentru aceasta scena neplacuta, intrucat in curand va pleca din Romania.